วันจันทร์ที่ 21 มีนาคม 2565
“ชัยวุฒิ” เปิดงาน “สร้างการรับรู้ เพื่อรู้เท่าทันและรับมือกับข่าวปลอม” จ.นครพนม
“ชัยวุฒิ” เปิดงาน “สร้างการรับรู้ เพื่อรู้เท่าทันและรับมือกับข่าวปลอม” จ.นครพนม
“ชัยวุฒิ”รมว.ดีอีเอสเปิดงาน“สร้างการรับรู้เพื่อรู้เท่าทันและรับมือกับข่าวปลอม”จ.นครพนมประกาศปี65เล็งเพิ่มกลุ่มเป้าหมายทั้งอาสาสมัครดิจิทัล(อสด.)สมาคมนักวิทยุอาสาสมัครเล่นสมาพันธ์สมาคมวิทยุสมัครเล่นควบคุมข่ายประเทศไทยและกลุ่มอาสาสมัครสาธารณสุขประจำหมู่บ้าน(อสม.)ติดปีกภาคีเครือข่ายของศูนย์ต่อต้านข่าวปลอม
วันนี้(21มี.ค. 65)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานและกล่าวเปิดงาน“การจัดกิจกรรมสร้างการรับรู้เพื่อรู้เท่าทันและรับมือกับข่าวปลอม”ที่จ.นครพนม โดยมีนายชวนินทร์ วงศ์สถิตจิรกาลรองผู้ว่าราชการจังหวัดนครพนมคณะผู้บริหารส่วนราชการ/รัฐวิสาหกิจในสังกัดตลอดจนภาคส่วนต่างๆที่เป็นภาคีเครือข่ายของศูนย์ต่อต้านข่าวปลอมเข้าร่วม
นายชัยวุฒิกล่าวว่าการทำงานด้านสร้างการรับรู้และรับมือข่าวปลอมในปี65นี้กระทรวงดิจิทัลฯและศูนย์ต่อต้านข่าวปลอมหวังผลกับกลุ่มเป้าหมายภาคประชาชนเพื่อช่วยต่อยอดในการขยายผลสร้างการรับรู้วิธีสังเกตข่าวปลอมช่องทางการแจ้งเบาะแสและขับเคลื่อนการตรวจสอบเฝ้าระวังการเผยแพร่ข้อมูลเนื้อหาและข่าวสารที่เผยแพร่อยู่ในอินเทอร์เน็ตโดยเฉพาะข้อมูลที่บิดเบือนและปัญหาข่าวปลอม
เนื่องจากมองว่าเป็นภาคส่วนสำคัญที่จะช่วยภาครัฐสามารถชี้แจงทำความเข้าใจและเผยแพร่ความถูกต้องให้กับประชาชนได้อย่างมีประสิทธิภาพก่อให้เกิดความมั่นคงและประชาชนเกิดความเชื่อมั่นต่อการใช้เทคโนโลยีอินเทอร์เน็ตและสารสนเทศได้โดยเฉพาะกลุ่มวัยรุ่นนักศึกษาวัยทำงานผู้สูงอายุตลอดจนหน่วยงานต่างจังหวัด
“ปีงบประมาณ65จึงมีการเจาะจงกลุ่มเป้าหมายให้ตรงกับประเด็นการสื่อสารอาทิอสอ.สมาคมนักวิทยุอาสาสมัครเล่นสมาพันธ์สมาคมวิทยุสมัครเล่นควบคุมข่ายประเทศไทยและกลุ่มอาสาสมัครสาธารณสุขประจำหมู่บ้าน(อสม.)ตลอดจนทุกภาคส่วนที่เกี่ยวข้องด้วย”นายชัยวุฒิกล่าว
สำหรับสถานการณ์ข่าวปลอมในภาคตะวันออกเฉียงเหนือจากสถิติที่รวบรวมตั้งแต่กลางปี64 – 14มี.ค. 65พบว่าประเด็นข่าวปลอมที่ได้รับความสนใจหลักๆเป็นข่าวเกี่ยวกับโควิดและวัคซีนโควิดโดยติดอันดับถึง5ข่าวจาก10ข่าวปลอมที่มีคนสนใจสูงสุด
นายชัยวุฒิกล่าวว่ารัฐบาลให้ความสำคัญกับการแก้ไขปัญหาการเผยแพร่ข้อมูลคอมพิวเตอร์ในสื่อสังคมออนไลน์หรือในระบบคอมพิวเตอร์อันเป็นข้อมูลเท็จหรือข้อมูลปลอมดังกล่าวเป็นไปอย่างมีประสิทธิภาพช่วยคุ้มครองประชาชนให้ได้รับความปลอดภัยและได้รับข้อมูลที่ถูกต้องและเป็นประโยชน์โดยเมื่อวันที่1ก.พ. 65คณะรัฐมนตรี(ครม.)มีมติเห็นชอบในหลักการ“ร่างระเบียบสำนักนายกรัฐมนตรีว่าด้วยการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์พ.ศ. ….”ให้จัดตั้งศูนย์ประสานงานการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ใน3ระดับได้แก่
(1)ศูนย์ประสานงานกลางจัดตั้งโดยกระทรวงดิจิทัลฯมีอำนาจและหน้าที่ประสานงานกับศูนย์ประสานประจำกระทรวงและศูนย์ประสานงานประจำจังหวัดในการดำเนินการตามกฎหมายกับผู้มีส่วนเกี่ยวข้องประชาสัมพันธ์ให้ข้อเท็จจริงเกี่ยวกับข่าวปลอมและสร้างเครือข่ายอาสาสมัครสอดส่องดูแลข้อมูลข่าวสารปลอมบนสื่อสังคมออนไลน์
(2)ศูนย์ประสานงานประจำกระทรวงมีอำนาจและหน้าที่รับแจ้งข้อมูลที่สงสัยว่าอาจเป็นข่าวปลอมเพื่อตรวจสอบและชี้แจงข้อเท็จจริงโดยให้ปลัดกระทรวงตั้งเจ้าหน้าที่ตรวจสอบข่าวปลอมประชาสัมพันธ์ข่าวปลอมและดำเนินการตามกฎหมายกับผู้มีส่วนเกี่ยวข้อง
และ(3)กระทรวงมหาดไทยจัดตั้งศูนย์ประสานงานการป้องกันและแก้ไขปัญหาการเผยแพร่ข้อเท็จจริงทางสื่อสังคมออนไลน์ประจำจังหวัดโดยมีผู้ว่าราชการจังหวัดที่ได้รับมอบหมายทำหน้าที่หัวหน้าศูนย์มีอำนาจและหน้าที่รับแจ้งข้อมูลที่สงสัยว่าอาจเป็นข่าวปลอมเพื่อตรวจสอบและพิจารณาเนื้อหาชี้แจงให้ข้อเท็จจริงเกี่ยวกับข่าวปลอมและดำเนินการตามกฎหมายผู้มีส่วนเกี่ยวข้อง
นอกจากนี้ดีอีเอสยังได้มีการร่วมงานกับสำนักงานตำรวจแห่งชาติ(สตช.)ประกอบด้วยศูนย์ต่อต้านข่าวปลอมและความมั่นคง(ศตปค.ตร.)กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี(บก.ปอท.)ระดมทุกกลยุทธ์เพื่อให้ประชาชนรู้เท่าทันสื่อลวงทั้งในแง่ของการจัดการกับข่าวปลอมและการปราบปรามดำเนินคดีต่อผู้กระทำความผิดตามกฎหมายกรณีเป็นการกระทำความผิดทางเทคโนโลยีตามพ.ร.บ.คอมพิวเตอร์ฯ
“ขอฝากเครือข่ายทุกท่านเป็นหูเป็นตาและหากหากพบว่ามีเนื้อหาที่ผิดกฎหมายเช่นพนันออนไลน์ลามกอนาจารหมิ่นสถาบันละเมิดลิขสิทธิ์และเข้าข่ายผิดกฎหมายอาหารและยาเป็นต้นกระทรวงฯจะดำเนินการตามกระบวนการทางกฎหมายโดยยื่นเรื่องขอให้ศาลมีคำสั่งให้ลบข้อมูลหรือการหลอกลวงออนไลน์และภัยจากแก๊งCall Centerให้แจ้งมาที่ศูนย์รับเรื่องร้องเรียนปัญหาออนไลน์1212หรือสายด่วน1441ของตำรวจไซเบอร์หรือแจ้งความออนไลน์ผ่านเว็บไซต์ศูนย์รับแจ้งความออนไลน์ในคดีอาชญากรรมทางเทคโนโลยีwww.thaipoliceonline.com”นายชัยวุฒิกล่าว
**************